IV. Kridtaflejringerne ved Stampe Aa. 
I det foregaaende har der kun været Tale om de Kridttidsdannelser, 
som man ser i Klinten mellem Madsegrav og Korsodde. Indenfor 
Kysten er det vanskeligere at foretage Undersøgelser af Kridtaflej¬ 
ringerne, da de her skjules af det overliggende Kvartær. De natur¬ 
lige Gennemskæringer, som Vandløbene har dannet, naar dog mange 
Steder ned til dem, men en stærk og tæt Bevoksning vanskeliggør 
Adgangen. Endvidere har man hist og her fundet Kridtaflejringer ved 
Gravning af Brønde og Grøfter. Man har derved saa nogenlunde faaet 
Rede paa Aflejringernes Udstrækning. Oplysninger herom vil man 
linde paa det af Grönwall og Milthers udarbejdede Kortblad »Born¬ 
holm« samt i den ledsagende Tekst. Her skal kun tilføjes, at Fosfo- 
ritkonglomerat kan ses i Bunden af Stampe Aa (Vellengs Aa) ca. 300 m 
Nordøst for Arnager Bro; Konglomeratet synes her at hvile paa lyst 
Lias-Ler. 
Om Alderen af de Aflejringer, man er stødt paa inde i Landet, 
kan man i Reglen kun have Formodninger, da man næsten aldrig 
har fundet Forsteninger i dem. En Undtagelse herfra danner dog 
Aflejringerne langs Stampe Aas nedre Løb, hvor det er lykkedes at 
vinde et ret godt Overblik over Aflejringernes Aldersforhold. De til 
Grund herfor liggende Undersøgelser skal omtales i det følgende. An- 
gaaende de meget indviklede Lejringsforhold kan jeg henvise til 
Grönwall’s udførlige Redegørelse (1. c. S. 137—39). 
Følger man Stampe Aa fra dens Udløb opefter, ser man paa de 
første 200—300 m af ældre Dannelser kun Lias, indtil man kommer 
til det allerede i den ældre Litteratur omtalte Fosforitkonglomerat i 
den stejle Skrænt paa Aaens Sydside. Dette Konglomerat udgør et 
Lag af godt 50 cm’s Mægtighed. Jespersen (1. c. S. 6.) angiver, at 
Lagets Hældning er 80°, og at det falder mod Sydvest til Syd, og 
Grönwall (1. c. S. 138) er kommen til et lignende Resultat. Efter min 
Maaling stryger Laget omtrent i NV—SØ, og det hælder 80° mod SV. 
I Virkeligheden er dets Hældning dog 100° mod NØ, idet der har 
